text: To indbrudstyve gik i børnehave udenfor åbningstiden
  22 marts 2017 kl. 04.58
  To østeuropæiske indbrudstyve blev tirsdag aften anholdt, da de i en kæmpebrandert var brudt ind i en børnehave i Fredericia.
  Et vidne undrede sig over, hvad der foregik i en børnehave på Lumbyesvej i Fredericia onsdag aften et par timer efter normal lukketid i institutionen.
  Da en politipatulje ankom til børnehaven, traf de to mænd på henholdsvis 46 og 32 år, der var brudt ind ved at knuse en rude.
  - De to østeuropæiske tyve var svært berusede, og de sover her onsdag morgen fortsat rusen ud i detentionen, inden vi skal have dem afhørt. De er sigtet for indbrud, siger vagtchef Kenneth Ravnholt, Sydøstjyllands Politi, til TV SYD.
  